Diari Oficial de la Generalitat Valenciana


Sumari del DOGV 3255, del 02-06-1998 (1998/4212)

ORDRE de 15 de maig de 1998, de la Conselleria d'Ocupació, Indústria i Comerç, per la qual s'estableix un termini uniforme per a la renovació de documents de qualificació empresarial o certificats d'empresa en certes activitats d'instal·lació, manteniment i conservació industrial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1998/05/15/(2)/dof/vci/html**

### Dades del document

Número de DOGV
:   3255

Data del DOGV
:   02-06-1998

Secció del DOGV
:   I. DISPOSICIONS GENERALS

Número del document
:   1998/4212


Data del document
:   15-05-1998

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 15 de maig de 1998, de la Conselleria d'Ocupació, Indústria i Comerç, per la qual s'estableix un termini uniforme per a la renovació de documents de qualificació empresarial o certificats d'empresa en certes activitats d'instal·lació, manteniment i conservació industrial. [1998/Q4212]
  
L'existència en l'ordenament vigent d'una diversitat de documents destinats a acreditar de manera oficial la condició d'empresa instal·ladora, mantenidora o conservadora de certes instal·lacions de caràcter industrial, ha sigut objecte d'una regulació dispersa que, absent d'un contingut homogeni, requereix de l'adopció de certes mesures imprescindibles per a obtenir una uniformitat normativa mínima.
  
Aquesta uniformitat s'aconseguirà mitjançant la fixació de procediments i aportacions documentals anàlogues i, òbviament, fixant un idèntic termini de renovació dels diferents documents de qualificació empresarial o certificats d'empresa, element aquest de caràcter secundari i auxiliar que, precisament per això, no justifica la seua diversitat actual.
  
Per això, en virtut de les facultats que legalment tinc conferides,
  
ORDENE
  
Article 1
  
A partir de l'entrada en vigor d'aquesta ordre, la renovació del certificat empresarial de les empreses instal·ladores i/o mantenidores/conservadores es realitzarà cada cinc anys. Les activitats afectades seran les següents:
  
- Calefacció i aigua calenta sanitària.
  
- Climatització, calefacció i aigua calenta sanitària.
  
- Fontaneria.
  
- Fred industrial.
  
- Gas.
  
- Aparells de pressió.
  
- Ascensors.
  
- Grues-torre.
  
- Sistemes de protecció d'incendis.
  
- Instal·lacions d'alta tensió.
  
- Instal·lacions de productes petroliers.
  
Article 2
  
La renovació del document de qualificació empresarial de les empreses instal·ladores d'instal·lacions elèctriques s'efectuarà cada cinc anys.
  
Article 3
  
El còmput per als terminis previstos en els números anteriors, començarà a comptar, una vegada en vigor aquesta disposició, a partir del moment en què es realitze, en cada cas, la renovació que reglamentàriament tingueren fixada amb anterioritat a l'esmentada entrada en vigor.
  
DISPOSICIONS FINALS
  
Primera
  
S'autoritza la Direcció General d'Indústria i Energia perquè desenvolupe aquesta ordre, especialment pel que fa a l'adequació d'impresos i documents.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 15 de maig de 1998
  
El conseller d'Ocupació, Indústria i Comerç,


Còpia Permalink ELI